Πολύχρωμο ζελέ με φρούτα και γιαούρτι
Ένα δροσιστικό γλυκό με δύο ειδών ζελέ, φρούτα εποχής και ένα «τρικ» με γιαούρτι.
1 διπλό πακέτο (200 γρ.) ζελέ φράουλα, 1 διπλό πακέτο (200 γρ.) ζελέ ανανά, φρούτα της εποχής (κεράσια, ροδάκινα, βερίκοκα κ.ά.), κομμένα, 1 γιαούρτι στραγγιστό
Ετοιμάζουμε το κόκκινο ζελέ σύμφωνα με τις οδηγίες που αναγράφονται στη συσκευασία του και το μοιράζουμε σε 8 μεγάλα ποτήρια, σαν αυτά που χρησιμοποιούμε για το παγωτό. Το αφήνουμε να κρυώσει και να αρχίσει να πήζει. Πλένουμε, καθαρίζουμε και κόβουμε τα φρούτα σε κομματάκια. Μόλις αρχίσει να πήζει ελαφρά το ζελέ, ρίχνουμε μέσα τα φρούτα.Το βάζουμε στο ψυγείο να πήξει εντελώς (περίπου 3 ώρες). Φτιάχνουμε το ζελέ ανανά σύμφωνα με τις οδηγίες που αναγράφονται στη συσκευασία του, μόνο που αντικαθιστούμε το ένα ποτήρι παγωμένο νερό με το γιαούρτι. Προσέχουμε να μην είναι ζεστό το ζελέ γιατί θα κόψει το γιαούρτι. Ανακατεύουμε καλά και αδειάζουμε το μείγμα πάνω από το προηγούμενο ζελέ που έχει όμως πήξει καλά. Βάζουμε το γλυκό στο ψυγείο για τουλάχιστον 3 ώρες.
Γαλακτοκομικά,Γιαούρτι,Φρούτα